CELEX: 32008R0656
Language: sk
Date: 2008-07-10 00:00:00
Title: Nariadenie Komisie (ES) č. 656/2008 z  10. júla 2008 , ktorým sa do Registra chránených označení pôvodu a chránených zemepisných označení zapisujú určité názvy [Chamomilla Bohemica (CHOP), Vlaams-Brabantse tafeldruif (CHOP), Slovenská parenica (CHZO), Cipollotto Nocerino (CHOP)]

11.7.2008   
            
            
               SK
            
            
               Úradný vestník Európskej únie
            
            
               L 183/15
            
         
      NARIADENIE KOMISIE (ES) č. 656/2008
   z 10. júla 2008,
   ktorým sa do Registra chránených označení pôvodu a chránených zemepisných označení zapisujú určité názvy [Chamomilla Bohemica (CHOP), Vlaams-Brabantse tafeldruif (CHOP), Slovenská parenica (CHZO), Cipollotto Nocerino (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 žiadosť o zápis názvu „Chamomilla Bohemica“, ktorú predložila Česká republika, žiadosť o zápis názvu „Vlaams-Brabantse tafeldruif “, ktorú predložilo Belgicko, žiadosť o zápis názvu „Slovenská parenica“, ktorú predložilo Slovensko, a žiadosť o zápis názvu „Cipollotto Nocerino“, ktorú predložilo Taliansko, boli uverejnené v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
            
         PRIJALA TOTO NARIADENIE:
   Článok 1
   Názvy uvedené v prílohe k tomuto nariadeniu sa zapisujú do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie naposledy zmenené a doplnené nariadením Komisie (ES) č. 417/2008 (Ú. v. EÚ L 125, 9.5.2008, s. 27).
   
      (2)  Ú. v. EÚ C 243, 17.10.2007, s. 11 (Chamomilla Bohemica), Ú. v. EÚ C 244, 18.10.2007, s. 40 (Vlaams-Brabantse tafeldruif), Ú. v. EÚ C 249, 24.10.2007, s. 26 (Slovenská parenica), Ú. v. EÚ C 257, 30.10.2007, s. 54 (Cipollotto Nocerino).
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:
      Skupina 1.3.   Syry
      SLOVENSKO
      Slovenská parenica (CHZO)
      Skupina 1.6.   Ovocie, zelenina a obilniny v pôvodnom stave alebo spracované
      BELGICKO
      Vlaams-Brabantse tafeldruif (CHOP)
      TALIANSKO
      Cipollotto Nocerino (CHOP)
      Skupina 1.8.   Iné výrobky prílohy I k zmluve (koreniny atď.)
      ČESKÁ REPUBLIKA
      Chamomilla Bohemica (CHOP)